Document ID: /fineweb-2-swissfilter-quality_10-filterrobots/filtered/01307.jsonl.gz/1358

Kosova
Sa kanë para shqiptarët për ushqim dhe veshmbathje
Shqipëria ka përqindjen më të lartë të familjeve që nuk e sigurojnë dot jetesën bazë, gati sa dyfishi i Ballkanit
Gati një e treta e familjeve shqiptare janë gjetur në pamundësi për të përmbushur nevojat bazë me ushqim dhe veshmbathje gjatë vitit 2018 sipas një anketë që zhvilloi Barometri i Ballkanit 2019, një projekt i Këshillit të Bashkëpunimit Rajonal (RCC).
Shqipëria ka përqindjen më të lartë të familjeve që nuk e sigurojnë dot jetesën bazë, gati sa dyfishi i Ballkanit.
Kampioni shqiptar i familjeve u pyet “A ka përballuar familja juaj ndonjë nga problemet e mëposhtme (të paktën një herë) gjatë 12 muajve të fundit: Nuk mund të përballonit ushqimin, veshmbathjen dhe furnizimet e tjera bazë?”.
31 % e familjeve janë përgjigjur se ishin përballur më këtë vështirësi. Kjo përqindje ishte gati sa dyfishi i Serbisë 17 % që renditet e dyta pas Shqipërisë për nivelin e lartë të familjeve që nuk përmbushin nevojat bazë të jetesës, transmeton Monitor.
Më tej kjo përqindje vjen e ulët në vendet e tjera të Rajonit. Në Kosovë dhe në Malin e Zi, 14 për qind e familjeve kanë pohuar se kishin vështirësi gjatë 12 muajve të fundit të përmbushnin nevojat bazë të jetesës, përcjell albinfo.ch.
Niveli më i ulët i familjeve në varfëri duket se ka qenë në Bosnjë ku vetëm 8 për qind e familjeve kanë pohuar vështirësitë për furnizimit bazë dhe pas saj Maqedonia me 13 për qind të familjeve në vështirësi.
Përqindja e familjeve që nuk përballonte nevojat bazë u rrit më tej gjatë vitit 2018 në raport me vitin 2017 ku 25 % e familjeve kishin pohuar vështirësitë për artikujt bazë.
Edhe të dhëna të tjera për shpenzimet e konsumit tregojnë realitetin e trishtë, ku pjesa më e madhe e familjeve shqiptare harxhojnë më shumë se të gjithë për ushqime, nj ëtregues i të ardhurave të ulëta në raport me fuqinë blerëse.
Në Ballkanin Perëndimor, pjesa më e madhe e shpenzimeve të familjeve shkojnë për të siguruar ushqimin. Megjithatë, duke bërë një krahasim midis tyre, shpenzimet për ushqime janë shumë më të larta në Shqipëri me mbi 44%, të shpenzimeve mujore, sipas INSTAT.
Pas Shqipërisë, Maqedonia e Veriut është vendi ku shpenzimet për ushqime janë më të larta, me rreth 36.8% të totalit të shpenzimeve që ato kryejnë, ndjekur nga Kosova me 34.1%, sipas të dhënave të Eurostat.
Ndërsa në Bosnjë dhe Hercegovinë dhe Malin e Zi, shpenzimet për ushqime zënë gati çerekun e totalit të shpenzimeve, me një peshë përkatësisht 24.5% dhe 24.3%. Ndër vendet e rajonit, Serbia ka peshën më të ulët për këtë grup, me rreth 17.3% të totalit.
Mesatarja e shpenzimeve të Bashkimit Europian për ushqime është rreth 12%.
Të ngjashme
“Të rinjtë shqiptarë në Zvicër e njohin vetëm dialektin e folur të gjuhës së tyre”
Të tjera nga Kosova
E-Diaspora
-
Ambasadori gjerman: Shqiptarët duhet të shohin perspektivën në atdhe Prej gushtit të këtij viti, Peter Zingraf është në krye të Ambasadës Gjermane në Shqipëri...
-
Shqipja, gjuha e huaj numër një në Kantonin St. Gallen
-
Opinion
Mërgimtari, Migranti dhe Analfabeti!
-
Po bie numri i fëmijëve në shkollat shqipe në diasporë
-
Kurti: Më 6 tetor populli i Kosovës i flaku tutje iluzionet dhe e rifitoi ëndrrën
Jeta në Zvicër
-
Vazhdojnë protestat në qytetet zvicerane kundër Turqisë Demonstruesit në qytetet: Gjenevë, Bernë dhe Lucern kërkuan një fund të menjëhershëm të dhunës dhe shtypjes...
-
Qeveria zvicerane planifikon qasje më të lehtë në shëndetin mendor
-
Zvicra teston rrjetin 5G, nuk është e kënaqur për këto arsye!
-
Luzern, Zvicër
9 të lënduar në ndeshjen vargore në tunelin Eich
-
Zgjedhjet për Parlamentin e Zvicrës: Udhëzime për ata që ende nuk kanë votuar